钦定古今图书集成/明伦汇编/氏族典/第446卷 > 《廖用贤尚友录》 > 苟颓
## 钦定古今图书集成/明伦汇编/氏族典/第446卷 > 《廖用贤尚友录》 > 苟颓

按《魏书苟颓传》：“颓，代人也。曾祖乌提，有勋于太祖，赐
吴宁子。父洛跋内行长。颓性厚重少言，严毅清直，武
力过人，擢为中散，小心谨敬。世祖南讨，以颓为前锋
都将。每临敌对战，常先登陷陈。还，迁奏事中散，典凉
州作曹，转给事中，拜洛州刺史。承明元年，征拜散骑
常侍、殿中尚书。太和元年，迁侍中、安东将军。颓方正”
好直言，虽文明太后生杀不允，颓亦言至恳切，未曾
阿谀。三年，迁征北大将军、司空公，进爵河东王。十三
年，薨。